# Gaborone

| Gaborone
 |
| --- |
| Centar gradaCentar grada |
|  |
| Koordinate: ﻿ / ﻿ |
| **Država** |  Bocvana
 |
| **Distrikt** | Jugoistočni distrikt
 |
|  |
| **Vlast**  |
|  - **Gradonačelnik** | Haskins Nkayigwa
 |
|  |
| **Površina**  |
|  - **Ukupna** | 19.6 km²
 |
| **Visina** | 1014
 |
|  |
| **Stanovništvo** (2011.)
 |
|  - **Grad** | 227.333
 |
|  |
| **Vremenska zona** | Centralnoafričko vrijeme UTC+2 (UTC+2)
 |
| Karta
 |
| Gaboroneclass=notpageimage| Gaborone na karti Bocvane
 |

**Gaborone** je glavni grad afričke države Bocvane od 227.333 stanovnika i administrativno sjedište Jugoistočnog distrikta koji ima 349.208 stanovnika.

## Geografija

Gaborone leži na jugoistoku Botsvane na 1014 m nadmorske visine, svega 15 km od južnoafričke granice, udaljen 371 km od Johannesburga. Grad se prostire u dolini rijeke Notvane (pritoke Mosope), između lanca brda Oodi s juga i planine Kgale s istoka, na teritoriji od 19,6 km².

## Klima

Gaborone ima Polupustinjsku klimu po Köppenovoj klasifikaciji klime, s relativno vrućim temperaturama preko dana tokom cijele godine, i svježim noćima. Ljeta s minimalnom količinom kiša su toplija od ljeta s uobičajenom količinom kiša. Ako je suša, najtopliji mjeseci su januar ili februar, ako normalno kiši najtopliji je oktobar.

| skupi**Klimatološki medijani za Gaborone** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 31
 | 30
 | 29
 | 26
 | 23
 | 21
 | 21
 | 24
 | 31
 | 29
 | 30
 | 30
 | **27** |
| Srednji minimum (°C)
 | 22
 | 21
 | 19
 | 16
 | 12
 | 7
 | 7
 | 11
 | 18
 | 17
 | 20
 | 21
 | **21,3** |
| Precipitacija (mm)
 | 97
 | 84
 | 71
 | 41
 | 13
 | 5
 | 3
 | 5
 | 15
 | 43
 | 66
 | 89
 | **526** |
| *Izvor:*  |

## Historija

Parlament Botswane
Prve vladine zgrade u Gaboroneu izgrađene su 1965. godinu dana prije nego što je tadašnji britanski protektorat Bečuana trebao dobiti nezavisnost. Gaborone je odabran da bude novi glavni grad države, zbog obilja vode, umjesto dotadašnjeg Mafikenga koji je pripao Južnoafričkoj Uniji. Grad je dobio ime po legendarnom poglavici Kgosiju Gaboroneu (1820–1887) koji je doveo svoje pleme Tlokve na prostor tadašnjeg britanskog protektorata Bečuana i naselio se tu.

## Znamenitosti

Panorama grada
Gaborone je novi grad pa su i njegove atrakcije novijeg datuma, to su prije svega modernističke zgrade parlamenta i Nacionalni muzej s umjetničkom galerijom.

## Privreda, transport i školstvo

Gaborone je prije svega grad državne administracije, ali i važni financijski centar ove rudom bogate zemlje. Tu imaju sjedištva sve važnije banke, nacionalna buza i brojne međunarodne kompanije, između ostalih Debswana, joint venture kompanija De Beersa i države Bocvane za eksploataciju dijamanata.

U Gaboroneu je sjedište Zajednice za razvoj južnoafričkih zemalja (*Southern African Development Community*, SADC), organizacije osnovane 1980. s ciljem povećanja ekonomske suradnje među svojim članicama, i smanjivanje njihove ovisnosti o Južnoj Africi.

Gaborone je dobro povezan magistralnom cestom A1, sa svim važnijim gradovima u zemlji i inozemstvu. Preko Gaboronea prolazi željeznička transverzala Cape-Zimbabve, preko koje je povezan sa svim važnijim južnoafričkim gradovima, a preko Zimbabvea i s lukom Beira u Mozambiku. Gaborone ima i međunarodni aerodrom *Seretse Khama* (IATA kod: GBE, ICAO kod: FBSK) izgrađen 1984., udaljen 15 km sjeverno od centra grada.

Gaborone je sjedište Univerziteta Bocvane osnovanog 1976. godine.

## Gradovi prijatelji

* Burbank
* Zhejiang

## Reference

## Vanjske veze

* *Gaborone* na portalu Encyclopædia Britannica (`en`)